open-index/open-wikipedia-markdown huggingface dataset:
Բրազիլիայի ազգային պատմական թանգարան

**Բրազիլիայի ազգային պատմական թանգարան** (), 1922 թվականին հիմնադրված թանգարան Ռիո դե Ժանեյրոյում։ Թանգարանն ունի շուրջ 287000 նմուշ, այդ թվում Լատինական Ամերիկայի ամենամեծ դրամագիտական հավաքածուն։ Ճարտարապետական համալիրը, որտեղ գտնվում է թանգարանը, կառուցվել է 1603 թվականին որպես Սուրբ Ջեյմսի բերդ, սակայն կառույցի հիմնադրումը թվագրվում է 1567 թվական` կառուցված Սեբաստիան I-ի կողմից։ 1693 թվականին ստրուկների համար կառուցվել է Calaboose (բանտ)։ 1762 թվականին կառույցին է ավելացվել Casa do Trem-ը` որպես զենք-զինամթերքի պահեստ, 1764 թվականին շենքին ավելացվել է պատերազմական արսենալը, 1835 թվականին՝ զորանոցը։

## Պատմություն
thumb|180px|Թանգարանի ներքնաբակը
Թանգարանը հիմնադրվել է Բրազիլիայի նախագահ Էպիտասիու Պեսոայի հրամանագրով 1922 թվականի օգոստոսին։ Ակտիվ գործունեություն թանգարանն սկսել է ծավալել նույն տարվա հոկտեմբերից` ինտեգրացվելով Հարյուրամյակի ցուցադրության առաջին տոնավաճառին։ Նմուշները ցուցադրվում էին Casa do Trem-ի (զինապահեստ) երկու սրահներում։

Իր գործունեության ընթացքում թանգարանն ամենամեծ հավաքածուն հավաքագրել է Մշակույթի նախարարության հովանու ներքո` դառնալով կարևոր մշակութային կենտրոն և աստիճանաբար զբաղեցնելով Calaboose Point ճարտարապետական համալիրն ամբողջությամբ։

Որպես թանգարանագիտությունը պաշտոնապես վարող Բրազիլիայի առաջին թանգարան` այն խթան հանդիսացավ տեղական կարևոր այլ թանգարանների ստեղծման համար և միջազգային ճանաչում ձեռք բերեց 1940-ական թվականներին։

Թանգարանը զբաղեցնում է 20000 մ2 տարածք, ունի 287000 նմուշ, որոնք ներկայացվում են 25 մշտական և ժամանակավոր ցուցադրություններում։ Միայն թանգարանի գրադարանն ունի 57000 կտոր գրականություն, որոնք թվագրվում են մինչև 15-րդ դար և 50000 փաստաթղթեր ու լուսանկարներ։

## Պատկերասրահ

MHN07.jpg|Բրազիլիայի Պեդրո II թագավորի գահը
MHN01.jpg|Ժամանակավոր ցուցադրություն, տեղական սափորներ
MHN02.jpg|«Ռիաչուելոյի ճակատամարտը», 1882.
MHN04.jpg|Պորտուգալիայի Ժուան VI թագավորի գահը
MHN03.jpg|Մշտական ցուցադրություն, թագավորական դարաշրջանի կառքեր
MHN10.jpg|Թանգարանի ներքին հարդարանքներ


## Տես նաև
* Հանրապետության մշակութային համալիր
* Բրազիլիայի ազգային թանգարան
* Բրազիլիայի ազգային գրադարան

## Ծանոթագրություններ

## Արտաքին հղումներ
* Ազգային պատմական թանգարան 

Կատեգորիա:Բրազիլիայի թանգարաններ
Կատեգորիա:1922 հիմնադրված թանգարաններ
Կատեգորիա:1922 հիմնադրումներ Բրազիլիայում
Կատեգորիա:Ազգային թանգարաններ
Կատեգորիա:Պատմության թանգարաններ
Կատեգորիա:Ռիո դե Ժանեյրո
Հնդկական անուշահոտություններ

[right|thumb|320px|[Բանգալորի շուկաներից մեկում վաճառվող անուշահոտություններ]]
thumb|Խմբագրվում
**Հնդկական անուշահոտություններ** (), Հնդկաստանից ծագող անուշահոտության տեսակ։ Հնդկաստանը հնագույն ժամանակներից ունի տարբեր սոցիալական և կրոնական առիթներով անուշահոտություն օգտագործելու հարուստ ավանդույթ։

Հնդկական անուշահոտությունների թվում են՝
#**Ագարբաթի** (ծագում է սանսկրիտերեն *«Ագարավարթի»* բառից, որը նշանակում է՝ *«գարա»* = բուրմունք, *«ագար»* = անուշահոտ, «վարթի» = վերք), որը հայտնի է նաև որպես **անուշահոտ փայտ** (), հնդկական ամենատարածված անուշահոտություններից մեկն է։ 
#**Համայիլ փայտերը** (), որոնց մեջ մեջ օգտագործվում է խունկի մածուկ փաթաթված է բամբուկե փայտի շուրջ։ Բամբուկի մեթոդը ծագում է Հնդկաստանից և առանձնանում է նեպալյան/տիբեթյան և ճապոնական մեթոդներից, որոնց դեպքում բամբուկե փայտի չի օգտագործվում։ Չնայած մեթոդը օգտագործվում է նաև արևմտյան երկրներում, մասնավորապես Ամերիկայում, այն անքակտելիորեն կապված է Հնդկաստանի հետ։
#**Անուշահոտ կոներ** (),
#**Անուշահոտ գերաններ** (),
#**Սաամբրաանի** (, թարգ.՝ «ստյուրակ», «ստաշխ»)։

Անուշահոտությունների պատրաստման համակարգված և միաձև ավանդույթը ծագում է Հնդկաստանի։ Չնայած Վեդաների տեքստերը նշում են անուշահոտությունների կիրառումը հոտերը ծածկելու և հաճելի հոտ ստեղծելու համար, անուշահոտությունների արտադրության ժամանակակից համակարգը ամենայն հավանականությամբ ստեղծվել է վանական բժիշկները կողմից։ Այդպիսով, անուշահոտությունների ժամանակակից և կազմակերպված արտադրություն, ըստ էության, կապված և սկիզբ է առնում բժշկության այուրվեդա համակարգի հետ։

## Տես նաև
* Այուրվեդա

## Ծանոթագրություններ

Կատեգորիա:Հնդկական անուշահոտություններ
Տարիքային սահմանափակում

մինի|Տարիքային սահմանափակումների համընդհանուր նշաններ, որոնք հարմար են բովանդակության համար (շարժման նկարներ, հեռուստատեսային հաղորդումներ, տեսախաղեր, ինտերնետային շոուներ և այլն) գնահատման համար
**Տարիքային սահմանափակում**, որոշ երկրների և ընկերությունների օրենսդրություն, որը վերաբերվում է զանգվածային մշակույթին, հիմնականում ֆիլմերին, հեռուստահաղորդումներին և համակարգչային խաղերին, և վարկանիշային համակարգը անմիջականորեն դրա հետ կապված է։

## Ֆիլմեր
Առավելապես տարիքային ցենզուրային են ենթարկում այն ֆիլմերը, որ պարունակում են բռնության տեսարաններ, ծխախոտ ծխելու տեսարաններ, թմրանյութերի կամ ալկոհոլի օգտագործման տեսարաններ, բաց էրոտիկ բովանդակություն։

## Հեռուստատեսություն
Ռուսական հեռուստաալիքներին, օրինակ, (բացառությամբ մալուխային ալիքների), թույլատրվում է ցուցադրել ծրագրեր և ֆիլմեր 18+ տարիքային սահմանափակումով միայն ժամը 23:00-ից 03:00-ի սահմաններում։ Սահմանափակման նման ձևը կիրառվում է բազմաթիվ Եվրոպական երկրներում։

Երբեմն ուշ գիշերով կամ եթե այդպիսի նյութը հայտնվում է լուրերում, որոշ ալիքներ հեռարձակումից առաջ ցուցադրում են նախազգուշացում՝ «Կադրերը, որոնք մենք հիմա կցուցադրենք, խորհուրդ չի տրվում դիտել երեխաներին, տարեց մարդկանց, հղիներին և հոգեկան շեղումներով մարդկանց»։ Ռուսաստանում նման նախազգուշացումներ կարելի է տեսնել, օրինակ, «Քրեական Ռուսաստանը», «Վավերագրական խուզարկու» և «Հատուկ թղթակից» հաղորդումներից առաջ։

Ռուսաստանում 01.09.2012 թվականից ներդրվել է հեռուստատեսային տարիքային սահմանափակում բոլոր ֆիլմերի և հաղորդումների համար։ Գրաֆիկական մակնշումը «0+», «6+», «12+», «16+», «18+» պետք է հայտնվի եթերում մինչև հաղորդման կամ ֆիլմի սկիզբը նաև գովազդային դադարից հետո և մնա 8 վայրկյան։

## Տեսախաղեր
Տեսախաղերը սահմանափակվում են ըստ իրենց բովանդակության։ Փոքր տարիքային ցենզը (6 — 12 տարեկան), որպես կանոն, տրվում է այն խաղերին, որի բովանդակությունը կարող է լինել ոչ պատշաճ ձևով ընկալված մարդկանց կողմից, ով չի հասել այդ տարիքի։ Իսկ արդեն ավելի բարձր ցենզը (16 — 18 տարեկան) տրվում է այն խաղերին, որի մեջ վառ են արտահայտված բռնության և սեռական բովանդակությամբ տեսարաններ։

## Տարիքային սահմանափակում Հայաստանում
Որպես այդպիսին Հայաստանում օրենքով ընդունված չէ տարիքային սահմանափակումը, սակայն Ռուսաստանից հետո մի քանի ամիս հետո հայաստանյան հեռուստաընկերությունները սկսեցին ցուցադրել տարիքային նշանները ըստ ռուսական ստանդարտի։

Կինոթատրոնները պաստառների վրա, ֆիլմերի նկարագրություններում և բանավոր կերպով զգուշացնում են տարիքային սահմանափակման մասին, երբեմն նաև անձնագիր են պահանջում։

Հայաստանում գոյություն չունի «Կինոյի մասին» օրենք, իսկ «Հեռուստատեսության և ռադիոյի մասին» օրենքը այդպիսի սահմանափակումներ չի նախատեսում։ Հայաստանում տարիքային սահմանափակումը չի գործում։

## Ծանոթագրություններ

Կատեգորիա:Մեդիա արդյունաբերություն
Աբրահամ Պետրոս Ա Արծիվյան

**Աբրահամ Արծիվյան** (**Կամ Ծովիզյան**) (), հայ մշակութային գործիչ։

## Կենսագրություն
Աբրահամ Արծիվյանը ծնվել է Սիրիայի Այնթապ քաղաքում։ 1710-1740 թվականներին եղել է կաթոլիկ հայերի Հալեպի թեմի եպիսկոպոս։ 1740 թվականին ընտրվել է «Կաթողիկոս տանն Կիլիկիո» և ստացել Պետրոս կրկնանունը։ Սրանով էլ սկսվում է հայ կաթոլիկների կաթողիկոսությունը Կիլիկիայում։

Մեզ են հասել թղթեր, գրություններ և իր ինքնակենսագրությունը։ Մխիթար Սեբաստացուն ուղղված թղթերից մի քանիսը 1930 թվականին տպագրվել է Վենետիկում՝ Հ․ Տայանի «Մայր դիւան Մխիթարեանց Վենետկոյ» ժողովածուում։

## Ծանոթագրություններ

Կատեգորիա:Հայ մշակութային գործիչներ
Կատեգորիա:Հայ կաթողիկե եպիսկոպոսներ
Կատեգորիա:Տանն Կիլիկիո կաթողիկե կաթողիկոսներ
Կատեգորիա:Հայերն Օսմանյան կայսրությունում
Կատեգորիա:Անձինք Գազիանթեփից
Կատեգորիա:17-րդ դարի հայ կաթողիկոսներ
Աբրահամ Դռնարար

**Աբրահամ Դռնարար** (XVI դար), հայ մատենագիր։

Աբրահամ Դռնարարն ապրել է ոչ ուշ քան XVI դարը։ Գրել է հանելուկներ, որոնցից մի քանիսը հասել են մեզ և պահվում են Վիեննայի Մխիթարյանների վանքի ձեռագրերից մեկում։

## Ծանոթագրություններ

Կատեգորիա:Հայ մատենագիրներ
Ռեո դղյակ

**Ռեո դղյակ** կամ **Լե Ռեո** (Les Réaux)՝ Լուարայի վերածննդի ժամանակաշրջանի դղյակներից մեկն է ։ Գտնվում է Տուրենում, Շուզե սյուր Լուար ավանում, Էնդր և Լուար դեպարտամենտ։
մինի|ձախից|326x326փքս|'''Ռեո դղյակ'''
Շուզե սյուր Լուար դղյակը (Chouzé-sur-Loire) կառուցվել է Վերածննդի դարաշրջանի շեմին, Բրիսոննե ընտանիքի կողմից, այդ ընտանիքին էր պատկանում հայտնի կարդինալ դե Սեն Մալոն։ Աշխատանքը սկսել է նրա հայրը` Տուր քաղաքի քաղաքապետը, աշխատանքների մեծ մասը ավարտել է նրա թոռը։
մինի|309x309փքս|Ռեո դղյակի մինի մոդելը
Դղյակի տերերից և բնակիչներից առավել հայտնի է հուշավիպագիր Թալեման դե Ռեոն, Հենրի 4-րդի ժամանակների պալատական կյանքի «Հետաքրքրաշարժ պատմությունների» հեղինակը։ 1653 թվականին նրա խնդրանքով թագավորը դեկրետով փոխարինեց Շուզե անվանումը Լե Ռեոյի։

## Դղյակի սեփականատերեր
14-րդ դարում դղյակը պատկանել է Ամորի Պոյին, ավելի ուշ նրա սեփականատերերը եղել են՝ Ժաննա Մոնտեժեշան, կոմսուհի Սանսերը, Անտուան դե Բրեյը, իսկ 1455 թվականին Ժիլ դե Բրին։ Ավերվել է 15-րդ դարում, դղյակը ձեռք է բերվել Ժաննա Բրիստոնեի պապի՝ Տուր քաղաքի առաջին քաղաքապետի կողմից : Դղյակում ապրել է Տիբո դե Լոնգժուն, այնուհետև նրա ժառանգները : 1595 թվականին ամուսնությունից հետո դղյակը դարձավ դե Բերոդերների ընտանիքի սեփականությունը։ Ֆրանսուա դե Լա Բերոդերը դղյակը ստանում է որպես ժառանգություն, 1650 թվականին 115 հազար լիվրով վաճառում է բանաստեղծ, հուշավիպագիր Թալեման դե Ռեոնին, ով բնակություն հաստեց դղյակում։ 1653 թվականի հուլիսի 30-ից դղյակը կրում է բանաստեղծի անունը։

1930 թվականից շատոն ընդգրկված է Ֆրանսիայի պատմական հուշարձանների ցանկում։

## Ժամանակակից արվեստի պատկերասրահ
մինի|ձախից|270x270փքս|Ռեո դղյակի տեսքը հարակից այգուց
Շատո դե Ռեոն նկարների բաց պատկերասրահ է՝ նվիրված տղամարդու և կանացի ոտքերի թեմային, «Տղամարդկանց և կանանց ոտքերը երրորդ հազարամյակի արվեստում» անվամբ։ Նախագծի գլխավոր նպատակը հանդիսանում է «դրդել նկարիչներին ստեղծագործական որոնումների և խթանել, ցուցահանդեսի թեմայի շնորհիվ»։

Նկարների պատկերասրահը պարունակում է 530 նկարիչների 760 աշխատանք, 40 երկրներից։ Նկարները ընտրվել են 2007 թվականին հայտարարված միջազգային մրցույթի ժամանակ։

Ցուցահանդեսը ստեղծվել է Ռեո դղյակի հիմնադրման 600-րդ ամյակի տոնակատարությանը նախապատրաստվելու ժամանակ։ Ռեո դղյակի ժամանակակից արվեստի պատկերասրահը պարգևատրվել է Մազարինիի ակադեմիայի պատվոգրով «Վաստակի և արվեստին նվիրված լինելու համար»։ Նկարների ցուցահանդեսը բաց է շուրջօրյա անհատական և խմբային այցելությունների համար։

Նկարները ընտրվում են հիմնական թեմայի չորս առաջարկվող տարբերակների համաձայն. 
* «Երրորդ հազարամյակի դասական և հմայիչ ոտքեր» 
* «Ժամանակակից ոտքերին հումորյին կամ երգիծական հայացք» 
* «Տղամարդու ոտքերի էվոլյուցիան մինչ մեր օրերը» 
* «Չորս ոտքեր երկու մարդ մեկ ստեղծագործության մեջ»

## Ծանոթագրություններ

## Արտաքին հղումներ
*

Կատեգորիա:Դղյակներ այբբենական կարգով
Կատեգորիա:Ֆրանսիայի թանգարաններ
Ալ-Ակսայի ապստամբություն

**Ալ-Ակսայի ապստամբություն** (նաև՝ **Ալ-Ակսայի ինտիֆադա**, ; ), պաղեստինցինցի արաբների զինված ապստամբություն ընդդեմ իսրայելական իշխանությունների Հորդանան գետի արևմտյան ափին և Գազայի հատվածում։ Հայտնի է նաև «**Պաղեստինյան երկրորդ ինտիֆադա**» անվանումով որպես առաջին ինտիֆադայի շարունակություն, որը սկսվել էր 1987 թվականին և ավարտվել 1993 թվականի օգոստոսին Օսլոյի համաձայնագրի կնքումով ու 1994 թվականին Պաղեստինյան ինքնավարության ստեղծումով։

Ապստամբությունը սկսվել է 2000 թվականի սեպտեմբերի 27-ին և արտահայտվել Արաբա-իսրայելական հակամարտությամբ։ «Ինտիֆադա» բառը արաբերենից բառացի թարգմանած նշանակում է «ցնցում»։ «Ալ-Ակսա» արտահայտությունը 13-րդ դարում Երուսաղեմի Տաճարի լեռան վրա կառուցված հայտնի մզկիթի անվանումն է։ Այդ տարածքը սրբազան է համարվում հուդայականությունում և սրբությամբ երրորդը իսլամում։

## Պատմական ակնարկ
1993 թվականին Իսրայելի և Պաղեստինի ազատության կազմակերպության միջև Նորվեգիայի մայրաքաղաք Օսլոյում կնքվեց խաղաղության համաձայնագիր, որի արդյունքում Հորդանան գետի արևմտյան ափին և Գազայի հատվածում ձևավորվեց Պաղեստինյան ազգային վարչություն (ՊԱՎ)։ Համաձայնագրով պարտականություններ ստանձնեց նաև ՊԱՎ-ն, համաձայն որի՝ վերջինս պետք է միջոցներ ձեռնարկեր Իսրայելի դեմ զինված հարձակումները կանխելու ուղղությամբ

Համաձայնագրի կնքումը պետք է վերջակետ դներ առաջին ինտիֆադային։ Ըստ համաձայնագրի պայմանների՝ ենթադրվում էր, որ հաջորդ 5 տարում պետք է վերջնականապես լուծվի Արաբա-իսրայելական հակամարտությունը։ Սակայն պայմանագիրը այդպես էլ իրականություն չդարձավ։

### Քեմփ Դեյվիդի գագաթնաժողով

2000 թվականի հուլիսին ԱՄՆ նախագահի Քեմփ Դեյվիդ ամառանոցում ԱՄՆ նախագահ Բիլ Քլինթոնի, Իսրայելի վարչապետ Էհուդ Բարաքի և Պաղեստինյան ազգային վարչության ներկայացուցիչ Յասեր Արաֆաթի միջև տեղի ունեցան բանակցություններ։ Հանդիպման նպատակն էր անկախ Պաղեստին պետության ստեղծման և արաբա-իսրայելական հակամարտության վերջնական լուծման վերաբերյալ համաձայնագրի կնքումը։

Բանակցությունների ընթացքում հակամարտող կողմերը չկարողացան հաղթահարել Արևելյան Երուսաղեմի իրավական կարգավիճակի, պաղեստինցի գաղթականների և մի շարք այլ հարցերի շուրջ հակասությունները։ Վերջնական համաձայնագիրը այդպես էլ չկընքվեց։ Բանակցությունների ձախողման համար կողմերը՝ Իսրայելն ու ԱՄՆ-ն մի կողմից, ՊԱՎ-ը մյուս կողմից մեղադրեցին միմյանց։

## Ծանոթագրություններ

Կատեգորիա:Իսրայելա-պաղեստինյան հակամարտություն
Կատեգորիա:Իսրայելի պատմություն
Կատեգորիա:Պաղեստինի պատմություն
Կատեգորիա:Արաբա-իսրայելական հակամարտություն
Բաթումի ազատության հրապարակ

right|thumb|350px
**Ազատության հրապարակ** (), Վրաստանի Աջարիայի Ինքնավար Հանրապետության կառավարության և Բաթումի կենտրոնական հրապարակն է։ Այն հարում է Բաթումի սևծովյան նավատորմին։

19-րդ դարում այն հայտնի էր որպես Ազիզյե հրապարակ, այն մզկիթից հետո, որը կանգնած էր այդտեղ։ Երբ Վրաստանը մտնում է Խորհրդային Միություն, մզկիթը քանդվում է և հրապարակը վերանվանվում է Վլադիմիր Լենինի անունով, ում արձանը կանգնեցվում է այդտեղ։ Հետո Վրաստանը կրկին անկախություն է ձեռք բերում և Լենինի արձանը հանվում է։ Մինչ 1990-ական թվականներ հրապարակը կրում է նախագահ Զվիադ Գամսախուրդիան անունը։ Հրապարակի մոտակայքում հայտնաբերվել է վրաց զինծառայողների մի ընդհանուր գերեզման, ովքեր մահացել են 1921 թվականի մարտին թուրքերի դեմ պայքարում։

## Ծանոթագրություններ

Կատեգորիա:Վրաստանի հրապարակներ
Կատեգորիա:Բաթում
Զազա Ջանաշիա

**Զազա Զուրաբովիչ Ջանաշիա** (վրաց.՝ ზაზა ზურაბის ძე ჯანაშია, ), վրացի ֆուտբոլիստ, հարձակվող։

Ջանաշիան իր կարիերայի լավագույն տարիներն անցկացրել է մոսկովյան «Լոկոմոտիվի» կազմում։ 1997-2001 թվականների ընթացքում Զազան հադնես է եկել Վրաստանի ազգային հավաքականի կազմում։

## Ակումբային կարիերա
1996 թվականին 20-ամյա Ջանաշիան պայմանագիր է կնքել ռուսական «Լոկոմոտիվ»-ի հետ։ Ռուսական թիմի կազմում Զազա Ջանաշիան հանդես է եկել մինչև 2001 թվականը՝ դառնալով Ռուսաստանի քառակի գավաթակիր։ Թիմի կազմում իր վերջին գոլը Ջանաշիան խփել է 2001 թվականի հունիսի 20-ին՝ Ռուսաստանի գավաթի խաղարկության եզրափակչի խաղում։

2002 թվականին Ջանաշիան վարձակալական հիմունքներով տեղափոխվել է թբիլիսյան «Լոկոմոտիվ», որի կազմում անցկացրել է մեկ մրցաշրջան։

2004 թվականին Զազա Ջանաշիան տեղափոխվել է ռուսական «Բալտիկա», որի կազմում էլ ավարտել է իր կարիերան։

## Միջազգային կարիերա
Վրաստանի ազգային հավաքականի կազմում Ջանաշիան իր դեբյուտը նշել է 1997 թվականի հունիսի 7-ին՝ Մոլդովայի հավաքականի դեմ խաղում։

## Ձեռքբերումներ
* Ռուսաստանի փոխչեմպիոն - 1999, 2000, 2001
* Ռուսաստանի գավաթակիր - 1996, 1997, 2000, 2001

## Ծանոթագրություններ

## Արտաքին հղումներ
* Էջը national-football-teams.com կայքում

Կատեգորիա:1976 ծնունդներ
Կատեգորիա:Լոկոմոտիվ Թբիլիսիի ֆուտբոլիստներ
Կատեգորիա:Լոկոմոտիվ Մոսկվայի ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Վրաստանի հավաքականի ֆուտբոլիստներ
Կատեգորիա:Վրացի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Փետրվարի 10 ծնունդներ
Կատեգորիա:Ֆուտբոլային մարզիչներ այբբենական կարգով
Կատեգորիա:Վրացի ֆուտբոլային մարզիչներ
Բեթսի Դևոս

**Էլիզաբեթ Բեթսի Դևոս** (, **Էլիզաբեթ Փրինս**, ), ամերիկացի քաղաքական գործիչ, միլիարդատեր, բարեգործ և կրթական ակտիվիստ։ 2017 թվականի փետրվարի 7-ից ԱՄՆ-ի կրթության նախարար։

Amway ընկերության հիմնադիր Ռիչարդ Դևոսի հարսնացուն է։

## Կենսագրություն
Ծնվել և մեծացել է Հոլլանդ քաղաքում (արևմտյան Միչիգան)։ Ավտոմեքենաների պահեստամասերի արտադրությամբ զբաղվող Prince Corporation-ի հիմնադիր միլիարդեր Էդֆար Պրինսի աղջիկն է։ Իր մահվանից հետո է Johnson Controls  ընկերությունը գնում այդ բիզնեսը, 1996 թվականին 1,365 միլիարդ դոլարով։ 1992-1997 թվականներին Բեթսի Դևիսը Ազգային կոմիտեում ներկայացնում էր Միչիգանի Հանրապետական կուսակցությունը, 1996-2000 և 2003-2005 թվականներին ղեկավարել է կուսակցության բաժանմունքը իր հարազատ նահանգում։ Ամուսնացած է Ռիչարդ Դևոսի հետ, ով իր հոր Anyway և Ornaldo Magic-ի ակտիվների համասեփականատերն է (2006 թվականին նա դրել  է իր թեկնածությունը Միչիգանի նահանգապետական ընտրություններին, նախընտրական քարոզարշավի վրա ծախսել է ավելի շատ գումար, քան որևէ մեկը նահանգի ողջ պատմության ընթացքում, սակայն չի հաղթել ընտրություններում)։ Ամուսնու հետ Բեթսի Դևոսը հիմնադրել է կապիտալային Windquest Group  ընկերությունը  և ղեկավարել է ընկերության տնօրենների խորհուրդը։

2016 թվականի նոյեմբերի 23-ին հայտարարվում է, որ Դևոսը դառնում է կրթության նախարար, ԱՄՆ-ի նախագահ ընտրված Դոնալդ Թրամփի աշխատակազմում։

2017 թվականի հունվարի 18-ին ԱՄՆ-ի սենատի պրոֆիլային կոմիտետի նախնական լսումների ժամանակ հաստատել է իր համախոհությունը կրթական համակարգի կազմակեևպմանը հիմնականում դրամական օժանդակությամբ դպրոցների հիման վրա, որոնք ֆինանսավորվում են պետության կողմից, բայց ղեկավարվում են անկախ, ինչպես նաև վաուչերների օգտագործում դպրոցական կրթության վրա (ըստ 2012 թվականի տվյալների մեկ աշակերտի համար մեկ ուսումնական տարվա ընթացքում պետությունը ծախսում էր 10615 դոլար, իսկ ֆինանսավորման վաուչերային մոտեցումը ենթադրում է պետական բյուջեից  այդ գումարի հատկացումը սովորողի ծնողներին և նրանց իրավունքի տրամադրումը իրենց երեխայի համար  կրթական հաստատություն ընտրել)։

2017 թվականի փետրվարի 7-ին հաստատվում է Սենատում 51 կողմ և 50 դեմ ձայնով (քանի որ սենատորների ձայները բաշխվել էին հավասարաչափ, վճռորոշ ձայնը պատկանում էր վարչապետ Մայք Փենսին ):

## Ընտանիք
Բեթսի Դևոսի հարազատ եղբայրը՝ Էրիկ Պրինսը համարվում է Blackwater մասնավոր ռազմական ընկերության հիմնադիր և նախկին տնօրեն, ձեռք է բերել երկդիմի համբավ կախված Իրաքյան պատերազմին իր մասնակցության հետ։

## Ծանոթագրություններ

Կատեգորիա:21-րդ դարի ամերիկացի գործարարներ
Կատեգորիա:ԱՄՆ-ի հանրապետական կուսակցության անդամներ
Կատեգորիա:ԱՄՆ-ի հասարակական գործիչներ
Կատեգորիա:ԱՄՆ-ի քաղաքական գործիչներ
Կատեգորիա:Ամերիկացի բարերարներ
Կատեգորիա:Ամերիկացի միլիարդատերեր
Կատեգորիա:Ամերիկացի գործարարներ
ՀՀԱ-9

**ՀՀԱ-9, ՀՀՆ-9 կամ "Նիզակ"** (ինդեքս ГРАУ — **6Г6**),  խորհրդային հաստոցային հակատանկային ականանետ։ Զորքերում կոչվում է նաեւ «սապոգ»։ Ականանետը ընդունվել է սպառազինության 1963թ.։ Հետագայում ականանետի համար մշակվել է բեկորային հակահետեւակային արկ։ Հաշվարկը՝ 4 մարդ, ականանետը տարանջատ (երթային) վիճակում կարող է տեղափոխվել մեծ հեռավորությունների վրա, ինչպես նաև կարող է տեղափոխել այն մարտական վիճակում՝ կրակային դիքի փոփոխության ընթացքում։

## Ականանետի արկերը
Ականանետի համար մշակված են հետեւյալ լիցքերը
* լիցք ՀԱ-9Վ (ինդեքս ГРАУ — 7П3) հակատանկային արկով ՀԱ -9,
* լիցք ԲԱ-9Վ (ինդեքս ГРАУ — 7П4) բեկորային արկ ԲԱ-9,
* լիցք ԲԱ-9ՎՄ (ինդեքս ГРАУ — 7П4М) բեկորային արկ-9Մ,
* լիցք ԲԱ-9ՎՄ1 (ինդեքս ГРАУ — 7П4М1) բեկորային արկ ԲԱ-9Մ1,
* լիցք ՀԱ-9ՎՍ (ինդեքս ГРАУ — 7П14) հակատանկային արկ ՀԱ-9Ս,
* լիցք ՀԱ-9ՎՍ1 (ինդեքս ГРАУ — 7П20) հակատանկային արկ ՀԱ-9Ս1։
Նաեւ 2А28 "Որոտ" զինատեսակի հետ կիրառվում է մեծ ՀԱ-15Վ.

## Մարտավարական-տեխնիկական բնութագրեր
[մինի|250x250փքս|[ՆՍՎԳ-12.7|Գնդացիր է "Rock" և ՀՀԱ-9М]]
մինի|250x250փքս|Ուղղակի ուղղորդմամբ կրակի նշանառում:
Ականանետն ունի հետեւյալ բնութագրերը։
* քաշը։
** նշանառմամբ — 49,5 կգ,
** այդ թվում եռոտանի հաստոցը — 12 կգ,
** ընթացքի անիվը(ՀՀԱ-9Դ) — 14 կգ.
* փողի երկարությունը — 850 մմ;
* կրակի հեռահարությունը — 1115 մմ (ՀԱ-9Վ) կամ 1062 մմ (ԲԱ-9Վ);
* ականանետի երկարությունը — 2110 մմ;
* արկի սկզբնական արագությունը 435 մ/վ (ՀԱ-9Վ) կամ 316 մ/վ(ԲԱ-9Վ);
* արկի առավելագույն արագությունը 700 մ/վ;
* զրահախոցումը — 300 մմ (ՀԱ-9Վ) կամ 400 մմ (ՀԱ-9ՎՍ);
* կրակի առավելագույն հեռավորությունը — 1300 մ (հակատանկային) կամ 4500 մ (հակահետեւակային ական);
* ուղիղ կրակոցի հեռահարությունը — 800 մ;
* արագաձգություն — մինչև 6 կրակոց րոպեում.
Ականանետի հաշվարկ 4 անձ՝ հրամանատար, նշանառու, լիցքավորող, մոտեցնող.

## Շահագործումը և մարտական կիրառությունը
Հաճախակի կիրառվում է Ադրբեջանական ԶՈՒ կողմից Արցախի հետ սահմանի վրա։
* ԽՍՀՄ
* ՌԴ
* Բուլղարիա
* Աֆգանիստան
* Ղրղզստան
* Կուբա
* Ուկրաինա
* Իսլամական պետություն
* Ադրբեջան

## Տես նաև
* Ականանետների ցուցակ

## Արտաքին հղումներ
* Հատոցային հակատանկային ականանետ ՀՀԱ-9 "Նիզակ" . Белостокская морская пехота Балтики.
* Հրետանի. Безоткатные. Ս. 7. Guns.ru talks. — Сканы наставления СПГ-9М, таблицы, фотографии.

Կատեգորիա:Հակատանկային ականանետներ
Աշխատանքի հոգեբանություն

**Աշխատանքի հոգեբանություն**՝ հոգեբանության բաժին, որն ուսումնասիրում է մարդու աշխատանքային գործունեության հոգեբանությունը, աշխատանքային ունակությունների զարգացման օրինաչափությունները։ Աշխատանքային հոգեբանության ուսումնասիրության օբյեկտը հանդիսանում է մարդը, որպես աշխատանքային գործունեության միակ իրական սուբյեկտը։ Աշխատանքային հոգեբանության առարկան հանդիսանում է հոգեբանական բաղադրամասերը, որոնք խթանում, ուղղորդում և կարգավորում են սուբյեկտի աշխատանքային ակտիվությունը և իրականացնում են այն կատարողական գործողություններում, ինչպես նաև անձի հատկությունները, որոնց միջոցով իրականացվում է այդ ակտիվությունը։

## Խնդիրներ
Ա. Վ. Կարպովը կարծում է, որ աշխատանքային հոգեբանության առջև կանգնած են երկու հիմնական խնդիր՝
# Արտադրողականության բարձրացում, աշխատանքային գործունեության արդյունավետություն,
# Աշխատանքային գործունեության և՛ հումանիզացում և՛ անձնավորության զարգացման օժանդակություն։
Հիմնական խնդիրներից բացի, հոգեբանության առջև դրված են մասնավոր խնդիրներ՝
* Տեսական (գիտական) խնդիրներ
* հոգեկան գործընթացների առանձնահատկությունների ուսումնասիրություն (զգացողություններ, ընկալում, ուշադրություն, ներկայացում, հիշողություն, մտածողություն), որպես աշխատանքային գործունեության կարգավորիչներ,
* աշխատանքային գործունեության ընթացքում անձնավորության զարգացման օրինաչափությունների ուսումնասիրություն,
* աշխատանքային գործունեության դրդապատճառների ուսումնասիրություն և այլն։
* Կիրառական խնդիրներ
* ընթացակարգերի մշակում,
* նախապատրաստական ընթացակարգի օպտիմիզացում,
* աշխատանքի և հանգստի օպտիմալ ռեժիմի մշակում և այլն։

## Մեթոդներ
Յու. Վ. Կոտելովան առաջարկեց աշխատանքի հոգեբանության մեթոդները բաժանել երեք խմբի՝
## Խումբ Ա. Աշխատանքային գործունեության բնականոն ընթացքի օրինաչափությունների նպատակաուղղված ուսուցում

# Դիտման մեթոդ

## Անմիջական դիտման մեթոդ
## Աշխատանքային մեթոդ՝ հոգեբանի մասնակցություն աշխատանքի կոնկրետ տեսակին
## Լրացուցիչ մեթոդներ և օժանդակ միջոցներ (աշխատանքային գործընթացի տարբեր պարամետրերի չափում)
# Հարցման մեթոդ

## Զրույց
## Բանավոր հարցում (հարցազրույց)
## Գրավոր հարցում (հարցաթերթիկ)
## Կենսագրական և ինքնակենսագրական տվյալներ (հոգեբանական անամնեզ)
## Անկախ բնութագրերի ամփոփման մեթոդ
Փաստաթղթերի վերլուծություն
## Խումբ Բ. Մասնագիտական գործունեության կազմակերպման պայմանների և եղանակների կատարման օրինաչափությունների նպատակաուղղված ուսումնասիրություն
### Լաբորատոր գիտափորձ
### Արտադրական (բնական) փորձ
# Խումբ Գ. Տարբեր տվյալների վիճակագրություն

## Ծանոթագրություններ

## Գրականություն
* 
* Дмитриева М. А. и др. Психология труда и инженерная психология. Л., 1979.
* 
* Климов Е. А., Носкова О. Г. История психологии труда в России. М., 1992.- 221 с.
* Климов Е. А. Введение в психологию труда. М., 1986.
* 
* Котелова Ю. В. Из истории советской психологии труда // Вопросы психологии. 1967. № 5.
* Левитов Н. Д. Психология труда. М., 1963.
* Платонов К. К. Вопросы психологии труда. М., 1962.

Կատեգորիա:Կազմակերպչական հոգեբանություն
Կատեգորիա:Կիրառական հոգեբանություն
Կատեգորիա:Մարդկային ռեսուրսների կառավարում
Ի հիշատակ 1905 թվականի հեղափոխության (հուշարձան, Տագանրոգ)

**«Ի հիշատակ 1905 թվականի հեղափոխության»** (), հուշարձան ՌԴ Ռոստովի մարզի Տագանրոգ քաղաքում։ Գտնվում է Զավոդսկայա և Օսիպենկոյի փողոցների խաչմերուկում։ Հուշարձանը ՌԴ մշակութային ժառագության օբյեկտ է։

## Նկարագրություն
Հուշարձանը ոչ բարձր քարե պատվանդանի վրա տեղադրված խողովակագլոցիչ հինավուրց ագրեգատի վանդակ է։ Այդ վանդակին փակցված է հուշատախտակ, որի վրա գրված է. *«Այստեղ 1905 թվականի դեկտեմբերի 17-ին տեղի է ունեցել զինված բախում մետալուրգիական գործարանի ու կաթսայագործարանի բանվորների և ոստիկանության միջև»*։

## Պատմություն
Հուշարձանը հանդիսավորությամբ բացվել է 1926 թվականի դեկտեմբերի 30-ին։ Նրա վրա փակցվել է հուշատախտակ հետևյալ տեքստով. *«Ի հիշատակ հակահեղափոխության հետ տագանրոգյան պրոլետարիատի մարտերի 1918 թվականի հունվարի 30 (17)-ին Տագանրոգում»*։ Այս տախտակը հանվել է քաղաքի օկուպացիայի ժամանակ (1941-1943)։ Ազատագրումից հետո տեղադրվել է նոր հուշատախտակ, բայց արդեն 1905 թվականի իրադարձությունների մասին տեքստով։

Մարզային խորհրդի Փոքր խորհրդի 1992 թվականի նոյեմբերի 18-ի թիվ 301 որոշմամբ «Ի հիշատակ 1905 թվականի հեղափոխության» հուշարձանին տրվել է պատմության հուշարձանի կարգավիճակ` «Մետալուրգիական գործարանի ու կաթսայագործարանի բանվորների և ոստիկանության միջև բախման վայր» անվանումով։ ՌԴ մշակութային ժառանգության օբյեկտների ցանկում հուշարձանը գրանցված է 6101167000 համարով։

## Ծանոթագրություններ

Կատեգորիա:Ռուսաստանի մշակութային ժառանգություն
Կատեգորիա:Տագանրոգի հուշարձաններ
Կատեգորիա:Հուշարձաններ այբբենական կարգով
Կատեգորիա:1926 հիմնադրումներ
Կատեգորիա:Տագանրոգի տեսարժան վայրեր
Մայքլ Օգիո

**Մայքլ Օգիո** (, ), Պապուա Նոր Գվինեայի գեներալ-նահանգապետը 2011 թվականի փետրվարի 25-ից մինչև մահ։ Ժողովրդադեմոկրատական կուսակցության նախկին առաջնորդ։

Գեներալ-նահանգապետի պարտականությունները ստանձնել է 2010 թվականի դեկտեմբերի 20-ին՝ Ջեֆրի Նեյպի հրաժարականից հետո։ 2011 թվականի հունվարի 14-ին խորհրդարանը նրան գեներալ-նահանգապետ ընտրեց, իսկ փետրվարի 25-ին Մայքլ Օգիոն սկսեց պաշտոնավարել։

2011 թվականի ապրիլի 26-ին Եղիսաբեթ II-ը նրան Սուրբ Միքայելի և Սուրբ Գևորգի Մեծ խաչ շքանշանի ասպետի կոչում շնորհեց։

2017 թվականի փետրվարի 1-ին խորհրդարանի քվեարկության արդյունքում նրան հաջորդող ընտրվեց Ռոբերտ Դադաեն։ Իր լիազորությունների դադարելուց մեկ շաբաթ առաջ Մայքլ Օգիոն վախճանվեց։

## Ծանոթագրություններ

Կատեգորիա:Պապուա Նոր Գվինեայի գեներալ-նահանգապետներ
Մաքսիմ Պապեռնիկ

**Մաքսիմ Յուրիևիչ Պապեռնիկ** (, ), ուկրաինացի կինոռեժիսոր, պրոդյուսեր և տեսահոլովակների ռեժիսոր։

## Կենսագրություն
Մաքսիմ Պապեռնիկը ծնվել է 1969 թվականին Կիևում։ Սովորել է երաժշտական դպրոցում՝ դաշնամուրի դասարանում, ավարտել է Կիևի Ի․ Կարպենկո-Կարովի անվան կինոյի և թատրոնի համալսարանի կինեմատոգրաֆիական ֆակուլտետը, ավելի ուշ նույն համալսարանում ավարտեց նաև թատերական ֆակուլտետը։ Այնուհետև աշխատել է Ուկրաինայի հանրային հեռուստաընկերությունում։ Իրեն դրսևորել է որպես լավ կլիպմեյքեր՝ 1997 թվականից Պապերնիկն աշխատել է ուկրաինացի ամենահայտնի կատարողների հետ։

2003-2017 թվականներին նկարահանել է ինչպես հեռուստատեսային, այնպես էլ խաղարկային ֆիլմեր։ Նկարահանել է նաև մի քանի մյուզիքլ։ 2009 թվականին Պապերնիկը նկարահանեց սկանդալային «Անձեռնմխելիները» հեռուստասերիալը, որը չցուցադրվեց հեռուստաընկերությամբ գրաքննական նկատառումներով։ Նույն թվականին բեմադրել է «Ժողովրդական աստղ» երաժշտական ժամանցային շոուն։

Մահացել է 2017 թվականի փետրվարի 19-ին։

## Մրցանակներ և պարգևներ
* Դիպլոմ լավագույն ռեժիսորական աշխատանքի համար՝ «Թավշե սեզոն», 1996
* Մրցանակ լավագույն կարճամետրաժ ֆիլմի համար, «Բաց գիշեր» փառատոն, 1997
* Մրցանակ «տեսահոլովակի լավագույն ռեժիսոր» անվանակարգում, Երաժշտական հոլովակի համաուկրաինական մրցույթ, 1998
* «Տելետրիումֆ» մրցանակ «լավագույն ֆիլմ» անվանակարգում, 2003
* «Showbiz awards» մրցանակ «Հայրենական շոու բիզնեսի զարգացման մեջ ունեցած ներդրաման համար», 2007

## Ֆիլմագրություն
### Ռեժիսոր

### Պրոդյուսեր

### Սցենարիստ

## Ծանոթագրություններ

## Արտաքին հղումներ
* 

Կատեգորիա:Ուկրաինացի կինոռեժիսորներ
Կատեգորիա:Ուկրաինացի ռեժիսորներ
Կատեգորիա:Ուկրաինացի սցենարիստներ
Կատեգորիա:Քաղցկեղից մահացածներ
Աղջիկը գնացքում (ֆիլմ)

**«Աղջիկը գնացքում»** (), Թեյթ Թեյլորի դրամատիկ ֆիլմը, որի սյուժեն հիմնված է Պոլա Հոկինսի համանուն վեպի վրա։ Սցենարի ադապտացիայով զբաղվել է սցենարիստ Էրին Կրեսիդա Ուիլսոնը։ ԱՄՆ-ում պրեմիերան տեղի է ունեցել 2016 թվականի հոկտեմբերի 7-ին։

## Սյուժե
Ռեյչել Ուոթսոնը գործազուրկ կին է, ով ամուսնուց բաժանվելուց հետո, դարձել է հարբեցող։ Նրա կյանքի միակ «վառ լույսը» դեպի Նյու Յորք գնացող գնացքն է, որը անցնում է իր տան մոտով, որտեղ նրա նախկին ամուսինը՝ Թոմը ապրում է նոր կնոջ Աննայի հետ։ Ոչ այնքան հեռու բնակվում է մի ուրիշ ընտանիք՝ Մեգան և Սքոթ Հիփվելները, ովքեր իդեալական զույգի տպավորություն են թողնում։ Հետևելով ընտանիքներին՝ Ռեյչելը անընդհատ հիշում է իր նախկին կյանքը։ Մի օր, սակայն, Մեգանն անհետանում է։ Ռեյչելը լինելով աղջկա անհետացման միակ վկան՝ սկսում է սեփական հետաքննությունը և փորձում հիշել այդ օրը տեղի ունեցած իրադարձությունները։ Սակայն դա այնքան էլ հեշտ չէ, քանի որ Ռեյչելը այդ օրը եղել է ալկոհոլի ազդեցության տակ։

## Դերերում

## Ծանոթագրություններ

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների ռոմանտիկ դրամա ֆիլմեր
Կատեգորիա:2016 ֆիլմեր
Կատեգորիա:Universal Pictures ֆիլմեր
Կատեգորիա:Ամերիկյան դետեկտիվ ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան թրիլեր դրամա ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Ամերիկյան մելոդրամա ֆիլմեր
Կատեգորիա:Ամերիկյան ռոմանտիկ ֆիլմեր
Կատեգորիա:Ամերիկյան սարսափ ֆիլմեր
Կատեգորիա:Բրիտանական վեպերի էկրանավորումներ
Կատեգորիա:Գրական ստեղծագործությունների էկրանավորումներ
Կատեգորիա:Նյու Յորքում նկարահանված ֆիլմեր
Կատեգորիա:Ֆիլմեր ամուսնական դավաճանության մասին
Կատեգորիա:Ֆիլմեր, որոնց գործողությունները տեղի են ունենում Նյու Յորքում
Կատեգորիա:Ֆիլմերի երաժշտություն ըստ Դենի Էլֆմանի
Կատեգորիա:Ֆիլմեր դիսֆունկցիոնալ ընտանիքների մասին
Կատեգորիա:Ֆիլմեր հարբեցողության մասին
Հայրապետովյան թատրոն

**Հայրապետովյան թատրոն** (), նախկին թատրոն Նոր Նախիջևանում (այժմ` Դոնի Ռոստովի Պրոլետարսկի շրջանի կազմում)։ Գտնվել է Բոլշայա Սադովայա փողոցի և Նիկոլաևյան նրբանցքի (այժմ` Սեմաշկոյի նրբանցք) խաչմերուկում։ Շենքը գոյատևել է 1862-1896 թվականներին։

## Պատմություն
1862 թվականի աշնանը քաղաքագլխի նախաձեռնությամբ տեղի մեծահարուստ բնակիչներ Կ. Մ. Հայրապետովը, Ի. Ի. Գրիբանովը և Մ. Բ. Դրաշկովիչը կազմակերպեցին թատերական տնօրենություն` քաղաքում դրամատիկական թատրոնի շինարարություն կազմակերպելու նպատակով։ Թատրոնի շենքի շինարարությունը տևել է մեկ տարի։ Շենքը կառուցվել է Կարապետ Հայրապետովի և Մարկ Դրաշկովիչի միջոցներով` քաղաքի կողմից դրամական օժանդակության տրմամբ։ Նախարարությունը մերժել էր դրամական օժանդակություն տրամադրել մասնավոր անձանց, սակայն Հայրապետովն ու Դրաշկովիչը դատական հայց էին ներկայացրել և շահել գործը։

Հայրապետովյան թատրոնը բացվել է 1863 թվականի հունիսի 23-ին։ Նույն թվականին այնտեղ հանդես է եկել ռուս դերասան Միխայիլ Շչեպկինը։

1882 թվականին վաճառական, Ռոստովի ծխախոտի ֆաբրիկայի սեփականատեր Վ. Ի. Ասմոլովը կառուցեց քաղաքում առաջին քարե թատրոնը, որը դարձավ մրցակից Հայրապետովյան հին թատրոնին։ Հայրապետովյան թատրոնի սեփականատերերը կարծում էին, որ իրենք քաղաքային իշխանության հետ կնքել են այնպիսի պայմանագիր, ըստ որի` Ռոստովում ոչ ոք իրավունք չուներ կառուցելու այլ թատրոն։ Ռոստովի ղեկավարությունը գնաց փոխզիջման և նոր թատրոնն անվանեց Ասմոլովի համերգային դահլիճ։ 1883 թվականի հոկտեմբերի 19-ին կայացավ Ասմոլովյան թատրոնի բացումը, և հանդիսատեսը լքեց Հայրապետովյան թատրոնը։ Նրա փայտե շենքը կանգուն մնաց մինչև 1896 թվականը, որից հետո քանդվեց։

1897 թվականին, նախկին թատրոնի տեղում, անվանի ճարտարապետ Ալեքսանդր Պոմերանցևի նախագծով սկսվեց Քաղաքային դումայի շենքի շինարարությունը։

## Ճարտարապետություն
1862 թվականին բացված Հայրապետովյան թատրոնը գտնվում էր ցածր փայտե գերանաշեն շենքում։ Հանդիսասրահում բազկաթոռների 22 շարք էր, թատերահարկի երկու օթյակ և երեք պատշգամբ։

Հանդիսականները նեղ միջանցքից մտնում էին պարտեր։ Քամին արտաքին դռնից փչում էր դեպի դահլիճ։ Մուտքի երկու կողմերում երկու նեղ միջանցք էր, որոնցով դժվարությամբ կարող էին անցնել 4 հոգի, օթյակներից դռները դուրս էին գալիս դեպի միջանցք, իսկ միջանցքից ելքեր կային դեպի կանանց նախասրահ, բուֆետ և զուգարան։ Թատրոնը լուսավորվում էր կերոսինային լամպերով։

Դեպի պատշգամբ տանում էր երկու շրջադարձով սանդուղքը փողոցից, շենքի ձախ կողմում։ Պատշգամբում կար նստարանների 4 շարք։ Պատշգամբի նստատեղերը համարակալված չէին։ Այնտեղ կարող էր տեղավորվել 420 մարդ։ Բեմը փոքր էր և անհարմար։ Բեմի հետնամասում կար երկու շարք հարդասենյակ, որոնց հնարավոր էր հասնել նեղ անցումներով։ Դեպի կուլիսներ ելքն անցնում էր բուֆետային սենյակով։ Թատրոնի շենքի հետնամասում կար ևս մեկ ելք, որից հազվադեպ էին օգտվում։

Նվագախմբի համար նախատեսված հատվածում կարող էր տեղավորվել մինչև 15 երաժիշտ։

## Գրականություն
* Сидоров В. Энциклопедия старого Ростова и Нахичевани-на-Дону. Т.5.- Ростов-на-Дону, 1999.

## Աղբյուրներ
* Հայրապետովյան թատրոն 
* Հայրապետովյան թատրոն

Կատեգորիա:Դոնի Ռոստովի թատրոններ
Տագանրոգի պոլիտեխնիկական թանգարան

**Տագանրոգի պոլիտեխնիկական թանգարան, Հարավային դաշնային օկրուգի Տագանրոգի տեխնոլոգիական ինստիտուտի պոլիտեխնիկական թանգարան** (), գիտատեխնիկական թանգարան, որը գտնվում է ՌԴ Ռոստովի մարզի Տագանրոգ քաղաքում, Հարավային դաշնային օկրուգի Տագանրոգի տեխնոլոգիական ինստիտուտի (ՀԴՕ ՏՏԻ) տարածքում։

## Թանգարանի մասին
Թանգարանի հանդիսավոր բացումը տեղի է ունեցել Տագանրոգի ռադիոտեխնիկական ինստիտուտի (ՏՌՏԻ, այժմ` համալսարան, ՏՌՏՀ) 50-ամյակի օրը` 2002 թվականի սեպտեմբերի 12-ին, «Բ» մասնաշենքում` լրագրող Օլեգ Նաբոկովի ջանքերով։ Բացման արարողության ժամանակ կարմիր ժապավենը կտրել են Տագանրոգի քաղաքապետ Սերգեյ Շիլոն, ՏՌՏՀ-ի ռեկտոր Վլադիսլավ Զախարևիչը և Օլեգ Նաբոկովը։

Տագանրոգի պոլիտեխնիկական թանգարանը առաջիններից մեկն է հրավիրվել ICOM-ի (Թանգարանների միջազգային խորհուրդ) ռուսաստանյան կոմիտեի գիտատեխնիկական թանգարանների ասոցիացիա, իսկ նրա հիմնադիր և տնօրեն Օլեգ Նաբոկովը ընտրվել է այդ կազմակերպության ղեկավարության կազմի անդամ։

## Թանգարանի ցուցադրություն
Թանգարանի ցուցադրությունը ներկայացնում է գիտության և տեխնիկայի այն ուղղությունների զարգացման պատմությունը, որոնցից ապագա մասնագետներ է նախապատրաստում Տագանրոգի տեխնոլոգիական ինստիտուտը. 
* ռադիոտեխնիկա և հեռուստատեսություն
* ավտոմատիկա և հաշվողական տեխնիկա
* օդագնացություն և տիեզերագնացություն
* էլեկտրոնիկա և տեղեկատվական անվտանգություն

Թանգարանի մի շարք տաղավարներ և ցուցափեղկեր նվիրված են ՏՌՏԻ/ՏՌՏՀ/ՏՏԻ-ի նշանավոր ղեկավարների և գիտնականների կյանքին ու գործունեությանը։ Նրանցից են ՏՌՏԻ-ի առաջին տնօրեն Կոնստանտին Շապոշնիկովը, Վիկտոր Բոգդանովը, Անատոլի Կալյաևը, Ալեքսեյ Խարինը, Ալեքսանդր Սոլովյովը։

## Ընդհանուր տեղեկություններ
* Հասցե` 347900, ՌԴ, Ռոստովի մարզ, ք. Տագանրոգ, Չեխովի փող., 22, «Բ» մասնաշենք, 2-րդ մուտք։

## Արտաքին հղումներ
* Թանգարանի պաշտոնական կայք 

## Ծանոթագրություններ

Կատեգորիա:Տագանրոգի թանգարաններ
Արշակ Օհանյան

**Արշակ Տիգրանի Օհանյան** (), հայ դերասան, գեղանկարիչ։

## Կենսագրություն
Արշակ Օհանյանը ծնվել է 1956 թվականին Կիրովականում (այժմ՝ Վանաձոր)։ Ավարտել է Երևանի Կինոդերասանի դպրոց-ստուդիան, ապա՝ Երևանի Փանոս Թերլեմեզյանի անվան գեղարվեստի ուսումնարանը։ 1985 թվականից աշխատել է Երևանի Կ. Ստանիսլավսկու անվան ռուսական դրամատիկական թատրոնում։

## Ֆիլմեր

## Անդամակցություն
* Ռուսաստանի կինեմատոգրաֆիստների, դերասանների միությունների անդամ
* ՅՈՒՆԵՍԿՕ-ին կից գեղանկարիչների միջազգային ասոցիացիայի անդամ

## Ծանոթագրություններ

## Արտաքին հղումներ
* kinomania.ru 
* www.filmpro.ru
* www.actoronline.ru
* kinopod.org
* kinopark.by 

Կատեգորիա:Հայ գեղանկարիչներ
Կատեգորիա:Հայ դերասաններ
Կատեգորիա:Հայ նկարիչներ
Լա Լիգա 1945-46

**[[Լա Լիգա]] 1945-46** մրցաշրջանը սկսվել է 1945 թվականի սեպտեմբերի 23-ին և ավարտվել 1946 թվականի մարտի 31-ին։ Մրցաշրջանի արդյունքում հաղթել է Սևիլյա ՖԱ-ն, ինչը նրա առաջին չեմպիոնությունն էր։

Մրցաշրջանին մասնակցել են հետևյալ ակումբները`

## Ակումբների տեղագրություն

## Եզրափակիչ Աղյուսակ

### Դիրքային փոփոխություն

  


## Գլխավոր ռմբարկուներ

## Ծանոթագրություններ

## Արտաքին հղումներ
*LFP վեբկայք

Կատեգորիա:Լա Լիգայի մրցաշրջաններ
Կատեգորիա:1945 ֆուտբոլում
Կատեգորիա:1946 ֆուտբոլում
Adobe Creative Suite

**Adobe Creative Suite** (, կարճ` ), ծրագրային հավաքածու։ Հավաքածուի վերջին տարբերակը` CS6: Այժմ մշակումը դադարեցվել է :

Նեռարում է իր մեջ.
* Adobe Acrobat
* Adobe Acrobat Connect
* Adobe After Effects
* Adobe Audition
* Adobe Bridge
* Adobe Contribute
* Adobe Device Central
* Adobe Dreamweaver
* Adobe Dynamic Link
* Adobe Edge
* Adobe Encore
* Adobe ExtendScript Toolkit
* Adobe Fireworks
* Adobe Flash
* Adobe Flash Builder
* Adobe Illustrator
* Adobe InCopy
* Adobe InDesign
* Adobe Muse
* Adobe OnLocation (նախկինում DV Rack)
* Adobe Photoshop
* Adobe Prelude
* Adobe Premiere Pro
* Adobe Speedgrade
* Adobe Stock Photos
* Adobe Ultra
* Adobe Version Cue      ծրագրերը։

## Տարբերակների պատմություն
; Creative Suite 1 և 2
Adobe Creative Suite (CS1) առաջին տարբերակը թողարկվել է 2003 թվականի սեպտեմբերի 1-ին։ Իսկ Adobe Creative Suite 2 (CS2) 2005 թվականի ապրիլին։ Երկու տարբերակները մատչելի են երկու տեսակով`

Standart տարբերակը նեռարում է իր մեջ
* Bridge
* Illustrator
* InDesign
* Photoshop
* Version Cue

Premium տարբերակում ավելացվել է
* Acrobat Professional (CS2.3)
* Dreamweaver (CS2.3)
* GoLive

; Adobe Creative Suite Production Studio
Adobe Creative Suite Production Studio (նախկինում Adobe Video Collection) ծրագրերի հավաքածու աուդիո և թվային վիդեոներ խմբագրելու համար։ Թողարկվել է միաժամանակ Adobe Creative Suite 2 (CS2) -ի հետ։ Մատչելի է 2 տարբերակով

Standart-ը`
* After Effects Standard
* Bridge
* Premiere Pro
* Photoshop
Premium-ը`
* After Effects Professional
* Audition
* Encore DVD
* Illustrator
* Dynamic Link (առանձին վաճառքի ենթակա չէ)

**Creative Suite 3**-ից սկսած Production-ը դարձավ Studio Creative Suite մի մասը։

***'  թողարկվել է [[2013]] թվականի [[հունվարի 8]]-ին։ 




***' (կարճ` ), թողարկվել է 2011 թվականի ապրիլի 12-ին։ Մատչելի է 5 տարբերակով` , , ,  и :

Վերջին տարբերակը` **** (CS6), թողարկվել է 2012 թվականի մայիսի 7-ին։

մինի|աջից|Adobe Creative Suite 6 (CS6) լոգոտիպ

## Ծանոթագրություններ

Կատեգորիա:Adobe
Կատեգորիա:Adobe Creative Suite
Կատեգորիա:Adobe Systems
Կատեգորիա:Adobe ծրագրային ապահովումներ
Կատեգորիա:Ծրագրեր
Հարավային Ավստրալիայի պատկերասրահ

**Հարավային Ավստրալիայի պատկերասրահ** (), Ավստրալիայի Հարավային Ավստրալիա նահանգի գեղարվեստի երեք կարևոր կենտրոններից մեկը։ Գտնվում է Ադելաիդա քաղաքի հյուսիսային տերասի մշակութային բուլվարում։ Հավաքածուն կազմում է 35000 նմուշ։ Վիկտորիայի ազգային պատկերասրահից հետո երկրորդ ամենամեծ պետական հավաքածուն ունեցող պատկերասրահն է։ Մինչև 1967 թվականը կոչվել է Հարավային Ավստրալիայի ազգային պատկերասրահ։

Պատկերասրահը գտնվում է Հարավային Ավստրալիայի պետական գրադարանին, Հարավային Ավստրալիայի թանգարանին և Ադելաիդայի համալսարանին կից, համարվում է Ադելաիդայի հյուսիսային տերասի մաս։ 2011 թվականին ունեցել է 712994 այցելու։ Պատկերասրահի հավաքածուն ամեն տարի ներկայացվում է նաև շրջիկ ցուցահանդեսների տեսքով՝ նպաստելով տարածքային պատկերասրահների շրջիկ ցուցահանդեսներին։

## Պատմություն
Պատկերասրահը հիմնադրվել է 1881 թվականին և Կլարենսի դուքս Ալբերտ Վիկտորիև Ջորջ V-ի կողմից  բացվել է Հանրային գրադարանի երկու սենյակներում։ Պատկերասրահի ներկայիս շենքը թվագրվում է 1900 թվական, ընդլայնվել, ընդարձակվել է 1936 և 1962 թվականներին։ Հետագա վերանորոգման և ընդլայնման արդյունքում (1996 թվական) շենքն ունեցավ ժամանակակից ցուցադրման տարածք։

## Հավաքածու
thumb|250px|Պատկերասրահի տնօրեն Նիկ Միվևիչը ուղերձով դիմում է Ավստրալիայի թանգարանների համաժողովի պատվիրակներին, 2012, սեպտեմբեր

Պատկերասրահը հայտնի է ավստրալիական արվեստի հավաքածուներով, մասնավորապես բնիկ ավստրալիական և գաղութային արվեստի, բրիտանական արվեստի, այդ թվում պրեռաֆայելիտների, արվեստագետներ Էդվարդ Բյորն Ջոնսի, Ուիլյամ Հոլման Հանտի, Դանթե Գաբրիել Ռոսսետտիի, Ուիլյամ Մորիսի և ճապոնական արվեստի հավաքածուներով։

Պատկերասրահն ունի Հեյդելբերգյան դպրոցի կաևոր գործեր, այդ թվում արվեստագետներ Թոմ Ռոբերտսի «A break away!» (Դադար), Չարլզ Կոնդերի «Արձակուրդ Մենտոնում», Արթուր Սթրիտոնի «Դեպի Թեմփլսթով»։ 20-րդ դարի կեսերը ներկայացված են նկարիչներ Ռասել Դրիսդեյլի, Արթուր Բոյդի, Մարգարեթ Պրետսոնի, Բեսի Դեյվիդսոնի, Սիդնեյ Նոլանի աշխատանքներում։ Եվրոպական լանդշաֆտային աշխատանքներից ներկայացված են Յակոբ վան Ռյոյսդալի, Սալոմոն վան Ռյոյսդալի, Ժոզեֆ Ռայթի ստեղծագործությունները։

Բրիտանական դիմանկարիչներից ներկայացված են Ռոբերտ Պիկը, Անտոնիս վան Դեյքը, Պիտեր Լելին, Թոմաս Գեյնսբորոն։
Ներկայացված են նաև Ֆրանցիսկո Գոյայի, Ֆրանչեսկո Գվարդիի, Պոմպեո Բատոնիի և Ժան Բատիստ Կամիլ Կորոյի ստեղծագործությունները, Օգյուստ Ռոդենի, Հենրի Մուրի, Բարբարա Հեփուրթի, Ջեյկոպ Էփսթեյնի քանդակները։

### Արվեստի գործեր
* Ուիլյամ Հոլման Հանտ, «Քրիստոսն ու երկու Մարիամները», (1847), Հարության առած Քրիստոսն ու երկու Մարիամները Հովսեփի պարտեզում (1897)
* Ջոն Կոլիեր, Դելֆիի քրմուհի (1891)
* Ջոն Ուիլյամ Ուոթերհաուս, Circe Invidiosa (1892), Հոնորիոս կայսեր ֆավորիտները (1883)

## Ծանոթագրություններ

Կատեգորիա:1881 հիմնադրումներ Ավստրալիայում
Կատեգորիա:1881 հիմնադրված թանգարաններ
Կատեգորիա:Ավստրալիայի պատկերասրահներ
Արման Հովհաննիսյան

**Արման Սուրենի Հովհաննիսյան** (), հայ ֆուտբոլիստ, «Փյունիկ» ակումբի և Հայաստանի մինչև 19 տարեկանների հավաքականի պաշտպան։

## Ակումբային կարիերա
Արման Հովհաննիսյանը ծնվել է Երևանում։ 9 տարեկանում սկսել է ֆուտբոլ խաղալ, թեև հնարավորություն է ունեցել զբաղվելու թեթև ատլետիկայով, սակայն այդ մարզաձևը նրան չի հետաքրքրել։ Այդ ժամանակից Հովհաննիսյանը հաճախել է «Փյունիկ» ֆուտբոլային ակումբ և դարձել է նրա սանը։ 2009 թվականին Հովհաննիսյանի և «Փյունիկի» միջև ստորագրվել է առաջին պայմանագիրը։ Այդ մրցաշրջանը Հովհաննիսյանն անցկացրել է երկրորդ կազմում՝ մասնակցելով 10 խաղի Առաջին լիգայում։ Իսկ 2011 թվականին տեղի ունեցավ դեբյուտը ակումբի առաջին թիմի կազմում։ 2011 թվականի մարտի 20-ին 2-րդ տուրի առաջնության «Գանձասարի» դեմ խաղում Հովհաննիսյանը դաշտ է եկել 77-րդ րոպեին՝ փոխարինելով Գևորգ Ղազարյանին։

## Ձեռքբերումներ
*Հայաստանի առաջնության արծաթե մեդալակիր - 2011
*Հայաստանի գավաթակիր - 2013/2014
*Հայաստանի սուպերգավաթակիր - 2011

## Անձնական կյանք
* Հայրը՝ Սուրեն,
* Մայրը՝ Լիլիթ։

Ամուսնացած չէ։

## Վիճակագրություն
*2011 թվականի օգոստոսի 28-ի տվյալներով*

## Ծանոթագրություններ

## Արտաքին հղումներ
* Ֆուտբոլիստի էջը ՀՖՖ պաշտոնական կայքում 
* Ֆուտբոլիստի էջը footballdatabase.eu պաշտոնոկոն կայքում 
* 
* Ֆուտբոլիստի էջը soccerway.com կայքում 
* Ֆուտբոլիստի էջը FootballFacts.ru կայքում 

Կատեգորիա:Ալաշկերտի ֆուտբոլիստներ
Կատեգորիա:Արարատ-Արմենիայի ֆուտբոլիստներ
Կատեգորիա:Հայ ֆուտբոլիստներ
Կատեգորիա:Շիրակի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Փյունիկի ֆուտբոլիստներ
Սև ձեռք (Սերբիա)

**Միասնություն կամ մահ** (), նաև հայտնի որպես **Սև ձեռք** (Црна рука), եղել է գաղտնի ռազմական միավորում հիմնադրված 1911 թվականի մայիսի 9-ին Սերբիայի թագավորության բանակի մի խումբ սպաների կողմից, որը ղեկավարում էր կապիտան Դրուգատին Դիմիտրևիչը։

Նրա հիմնական նպատակն էր միավորել ամբողջ հարավային սլավոնական հողերը, որտեղ սլավոնները մեծամասնություն էին կազմում։ Նրա քաղաքականությունը կառուցված էր 1859-70 թվականների Իտալիայի միավորման և 1871 թվականի Գերմանիայի միավորման մոտիվներով։ 1914 թվականի հունիսին կազմակերպությունը իրականացրեց Ավստրիայի արքայազն Ֆրանց Ֆերդինանդի  սպանությունը Սարաևոյում, որին աջակցեցին Երիտասարդ Բոսնիայի երիտասարդ շարժումը, ինչը հրահրեց Հուլիսյան ճգնաժամը և որից հետո սկիզբ առավ Առաջին համաշխարհային պատերազմը։

## Նախապատմություն
### Մայիսիյան հեղաշրջում
thumb|Սև ձեռքի առաջին անդամները:
1901 թվականի օգոստոսին մի խումբ սպաներ կապիտան Դրագուտին Դիմիտրևիչի գլխավորությամբ ստեղծեցին հեղափոխական խումբ (գրականության մեջ կոչվել է **Սև ձեռք**), ընդդեմ դինաստիայի։ Խմբի առաջին հանդիպումը կայացել է 1901 թվականի սեպտեմբերի 6-ին։ Խմբի կազմում էին կապիտաններ Ռադոմիր Արանդելովիչը, Միլան Ֆ. Պետրովիչը և Դրագուտին Դիմիտրևիչը, ինչպես նաև լեյտենանտներ Անտոնիե Անտիչը, Դրագուտին Դուլիչը, Միլան Մարինկովիչը և Նիկոդիե Պապովիչը։ Նրանք նախագծեցին սպանել թագավորական զույգին` Սերբիայի թագավոր Ալեքսանրդ I-ին և Թագուհի Դրագային։ Դիմիտրևիչը անձամբ գլխավորեց սպաներին, ովքեր սպանեցին զույգին Բելգրադի Հին պալատում 1903 թվականի մայիսի 28/29-ին։

### Նարոդնա Օբրանա
1908 թվականի հոկտեմբերի 8-ին, Ավստրիայի կողմից Բոսնիայի և Հերցեգովինայի անէքսավորումից երկու օր անց, սերբ գեներալներ, նախարարներ և պաշտոնյաներ հավաքվեցին Բելգրադի հրապարակում։ Նրանք հիմնեցին կիսագաղտնի *[[Նարոդնա Օբրանա]]* ("Ազգային պաշտպանություն") կազմակերպությունը, որը ուներ Պան-սերբական հայացքներ։ Կազմակերպության նպատակն էր, ազատել սերբերին ավստրո-հունգարական լծից։ Նրանք նաև հակաավստրիական գաղափարախոսություն տարածեցին և կազմակերպեցին լրտեսական խումբ նվաճված տարածքներում։ Նման խմբեր ստեղծվեցին Սլովենիայում, Բոսնիայում, Հերցեգովինայում և Իստիրիայում։ Բոսնիայում խումբը ստացավ *Mlada Bosna* ("Երիտասարդ Բոսնիա") անվանումը։

## Հիմնադրում
thumb|Սև ձեռքի խաչը
 thumb|Ստորագրություններ
**Միացում կամ մահը** հիմնադրվել է 1911 թվականի մայիսի սկզբին, իսկ նրա կանոնադրությունը ստորագրվել է մայիսի 9-ին։ Լուբա Չուպան, Բոգդան Ռադենկովիչը և Վոիսլավ Տանկոսիճը գրել են կազմակերպության կանոնադրությունը։ Կանոնադրությունը գրվել է նույնատիպ գերմանական և իտալական գաղտնի կազմակերպությունների կանոնադրությունների հիմքով։  Կազմակերպությանը 1911 թվականի վերջում հավանություն տվեց Սերբիայի խորհրդարանը։

1911-12 թվականներին Նարոդնա Օբրանան կապեր հաստատեց Սև ձեռքի հետ և սկսեցին զուգահեռ գործողություններ իրականացնել։

## Ծանոթագրություններ

Կատեգորիա:Առաջին համաշխարհային պատերազմի պատճառներ
Կատեգորիա:Ավստրո-Հունգարիայի պատմություն
Կատեգորիա:Գաղտնի ընկերություններ
Կատեգորիա:Պարտիզանական շարժումներ
Կատեգորիա:Սերբիայի պատմություն
Կատեգորիա:Օսմանյան կայսրությունն Առաջին համաշխարհային պատերազմում
Արման Հովհաննիսյան (այլ կիրառումներ)

**Արման Հովհաննիսյան** անունը կարող է վերաբերել հետևյալ անձանց.

* Արման Հովհաննիսյան (երգիչ) (1980), հայ երգիչ։ ՀՀ վաստակավոր արտիստ (2012)։
* Արման Հովհաննիսյան (1993), հայ ֆուտբոլիստ։

## Ծանոթագրություններ
Yandex.Browser

**Յանդեքս.Բրաուզեր** (), դիտարկիչ, որը ստեղծել է Յանդեքս ընկերությունը` հիմնվելով Քրոմիում բաց դիտարկչում օգտագործվող «Blink» շարժիչի վրա։ Առաջին անգամ թողարկվել է 2012 թվականի հոկտեմբերի 1-ին «Yet another Conference» կոնֆերանսում։

Դիտարկիչը, որպես ամենաօգտագործվող դիտարկիչ, Ռուսաստանում զբաղեցնում է երկրորդ տեղը։

## Տարբերակների պատմություն
### Տարբերակների պատմություն

## Ծանոթագրություններ

## Արտաքին հղումներ
* Դիտարկչի պաշտոնական կայք 
* Յանդեքս.Բրաուզերի համար օգնություն

Կատեգորիա:2012 մշակված ծրագրային ապահովում
Կատեգորիա:C++-ով գրված ծրագրեր
Կատեգորիա:Յանդեքս
Գևորգ Հովհաննիսյան

**Գևորգ Կարապետի Հովհաննիսյան** (), հայ ֆուտբոլիստ, պաշտպան։ Հայաստանի Պրեմիեր լիգայի «Շիրակ» ակումբի հիմնական կազմի խաղացող։

## Ակումբային կարիերա
Ծնվել է Լենինականում։ 8-9 տարեկանից սկսել է զբաղվել ֆուտբոլով։ Թեև հնարավորություն է ունեցել զբաղվել այլ մարզաձևով, սակայն Հովհաննիսյանն ընտրություն է կատարել հօգուտ սիրելի մարզաձևի՝ ֆուտբոլի։ Այդ նույն ժամանակ սկսել է հաճախել տեղական «Շիրակ» ակումբի ֆուտբոլային դպրոցը։ Հովհաննիսյանի հայրը Գյումրու «Արագած» ակումբում խաղացել է կենտրոնական պաշտպանի դիրքում, և նա նույնպես ընտրել է նույն դիրքը։

2001 թվականին խաղացել է  «Շիրակի» երիտասարդական կազմում, ապա երկու տարի ծառայել է բանակում։ 2003 թվականին վերադարձել է ակումբ և կնքել պայմանագիր։ Մի քանի մրցաշրջանների ընթացքում նա ամրապնդել է իր դիրքը թիմի հիմնական կազմում։ 2011 թվականի ապրիլի 17-ին առաջնության 5-րդ տուրի «Փյունիկի» դեմ հանդիպումը Հովհաննիսյանի հարյուրերորդն էր խաղն էր  Հայաստանի առաջնության Բարձրագույն խմբում։ 2011 թվականին մասնակցել է Հայաստանի գավաթի խաղարկության եզրափակչին, որտեղ «Շիրակը» պարտվել է «Միկային»  1:4 հաշվով։

## Ելույթների վիճակագրություն
*ըստ 2012 թվականի մարտի 18-ի տվյալների*

## Ձեռքբերումներ
* Հայաստանի չեմպիոն - 2012/13
* Հայաստանի գավաթակիր - 2011/12
* Հայաստանի գավաթի խաղարկության եզրափակչի մասնակից - 2011

## Անձնական կյանք
* Հայրը՝ Կարապետ, 
* Մայրը՝ Արմինե, 
* Կինը՝ Տաթև,
* Դուստրը՝ Արմինե։

Ազատ ժամանակ սիրում է լսել երաժշտություն և նայել ֆուտբոլ։

## Ծանոթագրություններ

## Արտաքին հղումներ
* Ֆուտբոլիստի էջը ՀՖՖ պաշտոնական կայքում 
* Ֆուտբոլիստի էջը footballdatabase.eu կայքում 
* Ֆուտբոլիստի էջը soccerway.com կայքում 

Կատեգորիա:Հայ ֆուտբոլիստներ
Կատեգորիա:Շիրակի ֆուտբոլիստներ
Կատեգորիա:Տղամարդկանց ֆուտբոլի պաշտպաններ